( 41 ) 
Quum annuli hi in contrariam partem torti extenduntur, haec revera tela 
magis conspicua evadit et speciem praebet , fig. 3, expressam; hic scilicet 
apparet hanc telam medium adhaesionis inter duos consequentes annulos 
esse. Haec quidem ut assertio clarior evadat, vermiculum longitudinaliter 
apertum, intestino omnibusque partibus suis internis spoliamus ita ut nihil 
aliud praeter stratum musculare et pellis remaneant. Exsiccatum tunc 
vermiculum inspicimus, et annulos revera tela cellulari secatos hoc ipso 
modo coactos reperimus, quos exhibent, et fig. 2, 3, 4, 5 et 7, tab. V 3 
et fig. 1, 2, 3, tab. Xf^lII et XIX. 
In quibusdam superioribus annulis, praesertim in 9, 10, 11, 12 et 13 
reperiuntur plurimae depressiones ; saepius duas et rarius tres videre 
est. Quando duae sunt eadem fere distantia separantur , et tertiam 
anteriorem et posteriorem annuli partem occupant , fig. 6, tab. 3 
( partem inferiorem animalis exhibens. ) 
Denique, quo magis ad posteriorem partem accedimus, eo magis hae 
depressiones perspicuae evadunt, quamvis tamen nonnisi unica sit pro 
singulo annulo. In postremis vero articulationibus, mediam partem unius- 
cujusque segmenti occupant, istudque in duas partes aequales dividere 
videntur, nonquidem dilatantur vel semicircularem formam infra annu- 
los exhibent. Haec densioris telae intersectio et accumulatio annulorum ad 
anum efficient ut in hac pai’te duplicem videamus segmentorum nu- 
merum. Si tamen ad anum accesseris, nullae depressiones repereris. 
( Fig. 7. tab. , inferiorem corporis partem exhibet. ) Figura vero 5 
annulos tertiae partis posterioris , si supra corpus oculos injicimus, praebet. 
Omnes annuli inter se collati non sunt ejusdem dimensionis: universe 
animadvertuntur eo tenuiores quo magis ad anum accedunt ; annuli qui 
supra clitellum jacent latissimi et maxime convexi sunt, quum tamen 
illorum depressio minoris sit conspicuitatis. Omnes quidem auctores non 
dubitarunt asserere omnes annulos, supra clitellum jacentes, majoris et 
magnitudinis et longitudinis quam caeteros sequentes esse ; multum tamen 
abest quin vera sit haec assertio, namque latissimae articulationes non usque 
ad poros quidem sexti decimi annuli extenduntur. Ego vero illos reperi nisi 
ad duodecimum et aliquando ad decimum quartum corporis annulum ; 
6 
Annulorum 
dimensio. 
